Micromyrtus grandis

Ti Micromyrtus grandis, ti Severn River heath-myrtle iti Ingles, ket ti bassit a mula iti pamilia ti mirtus.  Eksklusibo a mabirukan daytoy iti Preserba ti Katutubo iti Karayan Severn kenti kabangibangna a lugar a mabirukan iti agarup a 60 km amiana-laud ti Glen Innes (Australia). Daytoy ket agtubo aginggana iti 1–4 a metro iti katayag, a mangaramid daytoy iti kadakkelan a mula iti henero ti Micromyrtus. Mailasin daytoy babaen ti bungana, nga addaan kadagiti 5 a paragpag, ken ti ak-akaba a bulongna no maigiddiat kadagiti kaarrubana a flora.

Takasonomia ken pannakainagan 
Impalawag ni John T. Hunter ti Micromyrtus grandis idi 1996, kalpasan idi nakaduktal iti kolonia ti Micromyrtus iti maysa a porpiritiko a pantok a saan a maitunos iti ania man nga ammo a sebbangan. Inikkanna ti nagan ti sebbangan iti grandis gapu ta daytoy ti kadakkelan a sebbangan iti henero.

Deskripsion 
Agtubo ti Micromyrtus grandis kas nalinteg a bassit a mula, makaabot iti 1–4 a metro iti katayag. Ti narangha nga ukis ti kayo ket naluyak ken agikkat a kas laso, a masansan a kumulot. Dagiti bassit usit a bulong ket 0.5 to 4 mm iti kaatiddog babaen ti 0.5 aginggana iti 1.5 mm iti kaakaba. No maisarang iti lawag, nalaka a makita dagiti tulnek ti lana iti bulongna. Dagiti babassit a sabong ket agparangda iti panaglalak-ek ken panagsusulbod (Hulio aginggana iti Septiembre).

DPannakaiwarwaras ken habitat 
Mabirukan ti Micromyrtus grandis iti igid ti maysa ng aatiddog a pantok iti kangato iti 600 aginggana iti 750 m iti Preserba ti Katutubo iti Karayan Severn ken ti kabangibang a pribado a talon. Daytoy ket agtubo kadagiti nawayang a lokasion iti pagtubuan ti babassit a mula ken ti nawaya a kakaykayuan, a mainaig kadagiti sebbangan a kas ti Eucalyptus crebra,  Allocasuarina inophloia, Acacia sp. aff. pubifolia, Xanthorrhoea johnsonii, ken ti Leptospermum novae-angliae, Micromyrtus sessilis ken Leucopogon neo-anglicus.

Daytoy ket nailista a kas naisagmak babaen dagiti gobierno ti New South Wales ken Pederal.

Pannakaimuyong 
Ti Micromyrtus grandis ket naimuyonganen iti Australian National Botanic Gardens iti Canberra manipud idi 1998,daytoy ket natibker ket nalaka a maimula, ken mabalin a mapropagado babaen ti bukel wenno ungel.

Dagiti nagibasaran 

grandis
Flora ti New South Wales